ფასდაუდებელია საკონსტიტუციო სასამართლოს როლი სამართლებრივი სახელმწიფოს და დემოკრატიის პრინციპების რეალიზების, ადამიანის უფლებების დაცვის საქმეში. საკონსტიტუციო სასამართლო არის კონსტიტუციური ორგანო, რომელიც საკვანძო როლს ასრულებს ხელისუფლების სამართლით შეზღუდვასა და ინდივიდისგან სახელმწიფოს სათანადო დისტანცირებაში, - ამის შესახებ საქართველოს პარლამენტის თავმჯდომარე ირაკლი კობახიძემ ბათუმში, ევროპის საკონსტიტუციო სასამართლოების მე-17 კონგრესზე სიტყვით გამოსვლისას განაცხადა.